I’ll Be Back (Beatles-sang)

«I'll Be Back» er en sang av The Beatles, skrevet av John Lennon, men offisielt kreditert Lennon/McCartney. Sangen ble først utgitt av 10. juli 1964 på albumet A Hard Day's Night. I USA ble den utgitt 15. desember 1964 på albumet Beatles '65.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

 Bakgrunn 

Lennon var inspirert av akkordene til en sang med Del Shannon, som muligens var «Runaway» som ble en hit i 1961.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 s. 85 McCartney uttalte i 1997 at sangen først og fremst var Lennons ide, men at de skrev den ferdig sammen.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 163

 Innspilling 

Det nærmet seg deadline for å bli ferdig med albumet A Hard Day's Night og EP'n Long Tall Sally. Så etter å ha gjort seg ferdig med raske sanger som «Matchbox», «I'll Cry Instead» og «Slow Down», tok de seg en pause før de roet ned tempoet med «I'll Be Back». Seksten tagninger ble innspilt før de var ferdige og det som gjensto var George Harrisons akustiske sologitar som ble lagt på.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 44

Tagning to var i elektrisk besetning og gikk i valsetakt. Den ble brutt i mellomverset og årsaken blir nevnt av Lennon selv der han erklærer at det er for vanskelig å holde den høye tonen lenge. I tagning tre går de over til 4/4 takt, men fortsatt med elektrisk besetning. Lennon slurver litt med vokalen et sted og følgelig ler han litt, mens Ringo Starr slo litt feil mot slutten, men uten at han kom ut av det. Både tagning 2 og 3 ble utgitt på Anthology 1.Anthology 1 – informasjon i heftet som fulgte med utgivelsen (s. 40).

«I'll Be Back» ble aldri spilt av gruppen på offentlige konserter.Lewisohn, Mark (1986). The Beatles Live!. London, Pavilion Books Limited. ISBN 1-85145-030-0

 Musikere og instrumenter 

John Lennon: akustisk gitar, vokal
Paul McCartney: bass, harmonivokal
George Harrison: akustisk gitar solo
Ringo Starr: trommer

Sangteksten (presentert på The Beatles' offisielle webside).

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1964
Kategori:Britiske sanger